கேள்வி: சுப்புலட்சுமி ஜெகதீசன் - வாழ்க்கைக் குறிப்பு பற்றி விளக்கவும்.
பதில்: சுப்புலட்சுமி ஜெகதீசன் அரசியலில் நூழைவதற்கு முன்பு ஈரோடு மாவட்டம், கொடுமுடியில் உதவி தலைமையாசிரியையாகப் பணிபுரிந்தவர். ஆசிரியர் பதவியில் இருந்து விலகிய இவர் அதிமுகவில் இணைந்து தமிழ்நாடு சட்டமன்றத் தேர்தல், 1977 சட்டமன்றத் தேர்தலில் மொடக்குறிச்சி (சட்டமன்றத் தொகுதி) சட்டமன்றத் தொகுதியில் போட்டியிட்டு வெற்றிபெற்று அதிமுக அமைச்சரவையில் கதர் துறை அமைச்சராக இடம்பெற்றார். 1980இல் அதிமுகவிலிருந்து விலகி திமுகவில் இணைந்தார். தமிழ்நாடு சட்டமன்றத் தேர்தல், 1989 சட்டமன்றத் தேர்தலில் மொடக்குறிச்சி (சட்டமன்றத் தொகுதி) சட்டமன்றத் தொகுதியில் வெற்றிபெற்று திமுக அமைச்சரவையில் சமூகநலத் துறை அமைச்சராக பொறுப்பேற்றார். தமிழீழ விடுதலைப் புலிகள் உதவியதாக இவரும், இவரின் கணவர் ஜெகதீசனும் 1992இல் தடா சட்டத்தில் கைது செய்யப்பட்டனர். சுமார் 300 நாட்கள் சிறையிலிருந்த இவர்கள் 1998இல் வழக்கிலிருந்து விடுவிக்கப்பட்டனர். தமிழ்நாடு சட்டமன்றத் தேர்தல், 1996 சட்டமன்றத் தேர்தலில் மொடக்குறிச்சி (சட்டமன்றத் தொகுதி) சட்டமன்றத் தொகுதியில் போட்டியிட்டார். அப்போது அத்தொகுதியில் விவசாயிகள் கோரிக்கைகளை முன்னிருத்தி 1,030 வேட்பாளர்கள் போட்டியிட்டதால் தேர்தல் தள்ளி வைக்கப்பட்டது. ஒரு மாதத்திற்குப் பின்னர் நடைபெற்ற தேர்தலில் சுப்புலட்சுமி ஜெகதீசன் வெற்றிபெற்றார். இவரது அரசியல் வாழ்வில் ஈரோடு (சட்டமன்றத் தொகுதி), மொடக்குறிச்சி (சட்டமன்றத் தொகுதி), வெள்ளக்கோயில் (சட்டமன்றத் தொகுதி) ஆகிய சட்டமன்றத் தொகுதிகளில் போட்டியிட்டு வென்று மு. கருணாநிதியின் அமைச்சரவையில் இருமுறை இடம்பெற்றுள்ளார். இந்தியப் பொதுத் தேர்தல், 2004 திருச்செங்கோடு மக்களவைத் தொகுதி தொகுதியில் அதிமுகவின் எடப்பாடி க. பழனிசாமியை எதிர்த்து, திமுக சார்பில், போட்டியிட்டு வெற்றிபெற்றார். பின்னர் அமைந்த மன்மோகன் சிங்கின் ஒன்றிய அமைச்சரவையில் சமூக நீதி மற்றும் வலுவூட்டல் துறை இணை அமைச்சராகவும் பதவி வகித்தார்.